cyanic-selkie/wikianc huggingface dataset:
Styreleiar
I organisasjonar er styreleiar ofte det same som å vere leiar av organisasjonen. Det varierer i kva grad ein slik leiarposisjon også inneber ei rolle i dagleg leiing, alt etter om dette også inneber at styreleiaren har dette som jobb på heil- eller deltid, og i kva grad her er tilsett dagleg leiing.
I føretak er rolla som styreleiar er som oftast skild frå jobben som dagleg leiar. I aksjeselskap blir styreleiaren vald av generalforsamlinga, eventuelt av styret sjølv der generalforsamlinga har gitt styret høve til dette. I ansvarlege selskap er hovudregelen at styret sjølv vel leiaren, men selskapsmøtet kan sjølv foreta valet dersom dette er bestemt i selskapsavtalen.
Uansett inneber rolla som styreleiar å halde kontakt med resten av styret, eventuell dagleg leiar og andre tilsette, og i organisasjonar å halde kontakt med medlemmane.
Roterande styreleiing har ein, når ein person er styrelear for berre eitt møte, og deretter overlet vervet til ein annan person.
Handelsflagg
Handelsflagg er eit flagg som handelsfartøy bruker som nasjonalitetsteikn til sjøs og tidvis i lufta. I nokre land, som dei nordiske, er handelsflagget likt nasjonalflagget. I andre land kan det vera større eller mindre forskjellar mellom dei to. Ein vanleg, mindre forskjell er at nasjonal- og handelsflagg har ulike proporsjonar.
Kjeglesnitt
[[Fil:Conic sections with plane.svg|mini|450px|Typar kjeglesnitt:
2. Sirkel og ellipse
3. Hyperbel]] Eit kjeglesnitt er fellesnamnet på dei geometrisk kurvene ein får ved å skjere gjennom ei kjegle med eit plant snitt.
Det finst fire ulike kjeglesnitt: sirkel, ellipse, parabel og hyperbel.
Jan Ove Ekeberg
Ekeberg er utdanna Master of Political Science i USA og arbeider i TV2.
Koreansk
Koreansk (한국어/한국말) er eit språk som blir snakka av vel 76 millionar menneske. Det er offisielt språk i Korea (Nord-Korea og Sør-Korea), men også koreanske minoritetar i Kina, Japan og USA snakkar språket. Det finst dei som meiner at koreansk er i slekt med altaiske språk, men det har ikkje vore mogleg å prove det. Koreansk blir dermed rekna for å vere eit isolert språk.
Jan Ove Ekeberg
Han har skrive både sakprosa og skjønnlitteratur. I sverdets tid er til dømes ein romanserie i tre band (I sverdets tid, Kongedrapene og Helligdommen) frå den norske borgarkrigstida på 1100- og 1200-talet. Serien startar medan Sverre Sigurdsson er konge, og går fram til kong Håkon IV. Hovudpersonen er Sigurd Lavard, som er ein av kongens fremste menn. Mange historiske personar opptrer i serien.
Koreansk
Syntaks
Koreansk er eit SOV-språk.
Skriftsystem
Sjå også: Hangul
Koreansk vart opphavleg skrive med kinesiske teikn, kalla for hanja. I 1443 vart det laga eit eige alfabet for koreansk, hangul. Hangul vart innført av kong Saycong, tradisjonen seier at det var kongen sjølv som hadde laga alfabetet.
Ved translittering av koreansk blir fleire ulike system brukt. I Nord-Korea brukar dei offisielt McCune-Reischauersystemet. I 2000 gjekk Sør-Korea over til offisiell bruk av ei revidert romanisering.
Språkpolitikk
Det dominerande temaet i koreansk språkpolitikk har vore bruk av hangul kontra hanja. Fram til slutten av andre verdskrigen var Korea under sterk kulturell eller politisk dominans frå Kina eller Japan, og hanja dominerte, berre ca. 5 % av koreansk litteratur vart skrive med hangul.
Språkpolitikk i Sør-Korea
I Sør-Korea vedtok dei å slutte å bruke hanja i 1948, men dei godtok bruken av dei i ein overgangsperiode. Denne overgangsperioden drog ut, sjølv i dag er hanja til ein viss grad i bruk. Hangul dominerer, men i visse aviser (Chosun Ilbo, Hanguk Ilbo, Tong-a Ilbo) praktiserer dei ei blanda form, slik at (ein viss del av) etymologisk kinesiske ord blir skrive med hanja, mens koreanske ord blir skrive med hangul.
Språkpolitikk i Nord-Korea
Etter delinga av landet gjorde Nord-Korea Pyongyang-dialekten til standardspråk. Dei sette i stand alfabetiseringskampanjar basert på hangul, og i løpet av treårsperioden fram til 1948 var analfabetismen bortimot utrydda. I 1949 vart bruken av hanja forbode, og hangul-ortografien gjennomgjekk mindre endringar (m.a. i reglar for særskriving av samansetjingar), samanlikna med norma i sør. I 1964 sette Kim Il-sung i gang ein puristisk kampanje for å skape koreanske ord i staden for lånord, denne kampanjen hadde også parallellar i sør.
Leninisme
Leninismen er eit omgrep som refererer til politiske og filosofiske teoriar utarbeidde av bolsjevikleiaren Vladimir Lenin, og av andre som hevdar at dei byggjer vidare på Lenin sitt arbeid. Leninismen byggjer på marxismen, og dannar basis for det som frå Stalin si tid vart den offisielle ideologien til Sovjetunionen, kalla marxismen-leninismen.
Kvinnheradguiden.no
Kvinnheradguiden.no var ein nyhendeportal for Kvinnherad. Portalen vart starta i 1996, då to kvinnheringar bygde opp ei liste med oversikt over e-postadresser til kvinnheringar. Etter nokre år fekk portalen domenenamnet Kvinnheradguiden.no og innhaldet utvida seg til å omhandle nyhende, kultur, tradisjon og historie frå Kvinnherad kommune. Sidan vart det òg eit biletarkiv med bilete frå kommunen tekne av brukarane.
Leninisme
Uttrykket leninisme var lite brukt medan Vladimir Lenin levde, men frå han døydde i 1924 vart det brukt positivt om den varianten av marxisme han hadde stått for, av tilhengjarane hans. Dette gjaldt i Sovjetunionen både Josef Stalin og Lev Trotskij. Etter at Stalin vann maktkampen i Det sovjetiske kommunistpartiet, vart den stalinistiske tolkinga av Lenin, marxismen-leninismen, regimet sin offisielle ideologi. Dermed vart han òg den Tredje Internasjonalen sin. Trotskistane meinte på si side at det var dei som var dei rette arvtakarane etter Lenin, og kalla seg bolsjevik-leninistar i opposisjon til «den stalinistiske degenereringa».
Kvinnheradguiden.no
No (mars 2010) er www.kvinnheradguiden.no parkert, og det eksisterer ikkje lenger noka heimeside for denne adressa.
Leninisme
Lenin sine politiske teoriar
Dei tre områda der Lenin har gjeve dei viktigaste bidraga, er om partiet, om revolusjonen og om staten og demokratiet.
Revolusjonsteorien
Den leninistiske modellen for revolusjon var militaristisk, og tok utgangspunkt i den vellukka storminga av Vinterpalasset i oktoberrevolusjonen i 1917. Ein slik revolusjon går ut på at arbeidarklassen vinn klassekampen gjennom eitt avgjerande slag mot borgarskapet. Det har seinare skjedd fleire slike revolusjonar som har vore vellukka, men berre i ustabile eller mindre utvikla statar.
Staten og demokratiet
Lenin såg på det borgarlege demokratiet som eit skinndemokrati, som ei skjuling av borgarskapet sitt klassediktatur, og ville erstatta dette med proletariatets diktatur, der arbeidarklassen skulle undertrykkja dei tidlegare undertrykkjarane. I Sovjetunionen førte dette til opprettinga av ein ny, herskande elite, der proletariatet sitt herredømme vart til partiet sitt diktatur.
Elektromagnetisk kanon
Ein elektromagnetisk kanon er ein kanon der prosjektilet vert trekt fram gjennom kanonrøyret av magnetfeltet frå straumførande spolar som ligg kring kanonrøyret. Etter kvart som prosjektilet flyttar seg framover, skiftar straumen over på nye spolar, slik at prosjektilet stadig vert trekt framover. Carl Friedrich Gauss formulerte matematiske skildringar for den magnetiske effekten som slike magnetiske akseleratorar nyttar, så kanonen vert òg stundom kalla Gausskanon.
Round Hill på Heardøya
Round Hill er ein isfri, rund ås (380 moh) som ligg på sørsida av Fairchild Beach og mellom Comptonbreen og Brownbreen på nordaustsida av Heardøya. Vestover frå den sandete Fairchild Beach ved foten av Round Hill kjem ein til den klipperike Gilchrist Beach.
Børøyholmen fyrstasjon
Børøyholmen fyrstasjon er eit fyr som ligg i Trondheimsleia ved Hestvika nordaust for Hitra i Trøndelag.
Fyret vart oppretta i 1874. I 1970 vart det bygd nytt lyktehus like ved og det gamle fyret vart ute av drift.
Norske sentralbanksjefar
Norske sentralbanksjefer er ei oversikt over dei som har hatt sjefsstillinga i Noregs Bank.
Ordninga med permanent direksjonsformann blei innført i 1892. I 1985 blei direksjon endra til hovudstyre, og samtidig blei tittelen sentralbanksjef innført.
Halm
Halm er strå og blada frå vekstar som korn, belgplantar og engvekstar etter at ein har hausa frøa deira. Det kan brukast til fôr eller strø for dyr og som bygge- og formingsmateriale.
Ein kan bruka halm av korngras som tørrfôr. Fyrst blir kornet truska, og så slår ein graset, som blir turka til om lag 7-17 % vassinnhald. Halm kan òg pressast til rundballar, som gjer lagringa meir praktisk for mange.
Halm kan også brukast til korgfletting, figurar som halmbukkar, halmdokker og anna.
Talle
Talle er eit vegetabilsk underlag som skal trekkje til seg væte og oppretthalde eit varmt og tørt miljø for dyra.
Talle kan vere høy, halm, flis eller anna vegetariske materiell.
Når talla blir gamal nok, eller for møkkete og blaut, så blir ho teke ut, eller så blir det lagt eit nytt lag med talle over den gamle.
Orlogsflagg
I dei nordiske landa er orlogsflagga utstyrte med splitt eller splitt og tunge, som i det norske statsflagget. Dei skil seg dermed frå handelsflagga til desse landa.
I nokre land er orlogsflagget danna med eit tillegg av symboler, gjerne knytt til sjøfart eller t sjømilitæret.
Ei eiga gruppe orlogsflagg vert kalla white ensigns og har sitt opphav i det britiske orlogsflagget, ein kvit duk delt av ein raud kross og med unionsflagget i kantonen, det øvre hjørnet. Mange land som har vore britiske koloniar fører orlogsflagg etter dette mønsteret.
Litteratur
''Album des pavillons nationaux et des marques distinctives. National flags and distinctive markings'', Service hydrographique et océanographique de la marine, Brest, 2000
Bannieloù ar morluioù Seekriegsflagge Ensign דגל ימי צבאי 해군기 Marinevlaggen van de wereld Bandera wojenna Bandeira marítima
Val-de-Marne
Val-de-Marne er eit departementet nord i sentrale delar av Frankrike like søraust for Paris. Departementet ligg i regionen Île-de-France, og er kalla opp etter elva Marne. Lokalt vert departementet stundom kalla «l'neuf quatre» («Ni-firaren») etter det offisielle administrasjonsnummert til departementet, 94.
Historie
Val-de-Marne vart oppretta då det tidlegare departementet Seine vart delt opp 1. januar 1968.
Geografi
Departementet er i dag ein del av regionen Île-de-France, og i lag med Seine-Saint-Denis og Hauts-de-Seine er det eit av tre små departementet som dannar ein ring rundt Paris, kjend som petite couronne («den litle ringen»). Val-de-Marne grensar til departementa Seine-Saint-Denis, Seine-et-Marne, Essonne, Hauts-de-Seine og Paris.
Demografi
Innbyggjarane i departementet vert på fransk kalla Val-de-Marnais.
Magnus Liber Organi
Magnus Liber Organi (den store boka om Organum), er eit kjeldeskrift som var forfatta seint på 1100-talet eller tidleg på 1200-talet. Den fulle tittelen på boka er Magnus Liber Organi de graduali et antiphonario pro servitio divino. Boka inneheld ei rekkje komposisjonar knytte til Notre Dame-skolen, først og fremst Léonin og etterfølgjaren Pérotin.
Magnus Liber syner ei utviklingsline innanfor vestleg musikk frå einstemmig gregoriansk song til meir utvikla fleirstemmig stil. Organum vart utvikla for å underbyggje kyrkjesongen mest på same vis som dei gotiske katedralane vart utbygde for å huse relikviar. Dei gregorianske melodiane låg støtt til grunn for den musikalske bygnaden, og som relikviane var dei rekna som heilage. Ei røyst vart sett til å synge den opphavlege melodien (Tenor - den uthaldne), medan ein, to eller tre andre røyster slynga seg ikring denne: Vox Organalis. Ein av dei mest vanlege typane organum i boka er kalla clausula, som ein kunne byggje inn i den andre organum-songen.
Musikken i Magnus Liber var nytta i liturgien, til dei ulike årsfestane. Notasjonen var heller primitiv, utan taktering, og dei som song laut sjølve finne ut korleis dei sjølv skulle høve til stemmene etter beste emne. Men sjølve forsøket på å skrive ned fleirstemmig song var nytt for tida, og avgjerande for utviklinga av vestleg musikk.
Organa var rekna som heilagdomar, som slutta i seg gregoriansk song, i seg sjølve heilag. Om stavingane vart uthaldne, førte dette til at teksta missa meining for lyaren, men tanken bak songen var at songen og skulle slutte om eit mysterium, og at gud var det meinte publikumet.
Den opphavlege Magnus Liber Organi er ikkje teken vare på, og finst berre i avskrifter.
Høgtalardrivarprodusentar
Dette er ei liste over produsentar av høgtalardrivarar. Lista innkluderer berre produsentar av drivarar. For produsentar av ferdige høgtalarsystem sjå høgtalarprodusentar.
Syklon
Ein syklon er eit område med lågt trykk i atmosfæren som er karakterisiert ved vind som på nordlege halvkule bles mot klokka i ein spiral inn mot senteret av lågtrykket. På sørlege halvkule er vindretninga med klokka rundt syklonen.
Struktur
Det er fleire strukturelle eigenskapar som er felles for alle typar syklonar. Senteret av syklonen er området som har lågast lufttrykk. I fullt utvikla tropiske og subtropiske syklonar vert senteret kalla «auget». Nær senteret av syklonen må trykkgradientkrafta og corioliskrafta vere i tilnærma balanse, elles ville syklonen ha kollapsa inn i seg sjølv på grunn av trykkskilnadane. Lufta strøymer rundt syklonar mot klokka på nordlege halvkule og med klokka på sørlege halvkule på grunn av corioliseffekten.
Kategoriar
Dei forskjellige syklontypane har i tillegg spesielle eigenskapar som gjer at vi kan definere dei som polare syklonar, polare lågtrykk, ekstratropiske syklonar, subtropiske syklonar, tropiske sykloner eller mesosyklonar (som er dei seks hovudgruppene).
Polar syklon
Ein polar syklon (òg kalla arktisk syklon) er eit stort område med lågtrykk. Dei er ikkje det same som polare lågtrykk som har likskapstrekk med tropiske syklonar.
Ein polar syklon dekkar vanlegvis eit område på 1000-2000 km der lufta strøymer mot klokka (på nordlege halvkule).
Polart lågtrykk
Eit polart lågtrykk er eit småskala lågtrykkssystem som ein finn i havområde på polsida av polarfronten på nordlege og sørlege halvkule. Systemet har vanlegvis ein horisontal lengdeskala på mindre enn 1000 km og varer berre ein dag og to. Fordi polare lågtrykk oppstår i havområde der det ofte er langt mellom observasjonar, er dei ofte vanskelege å oppdage, og kan vere ein stor fare for skipstrafikk og gass- og oljeplattformar.
Ekstratropisk
Ein ekstratropisk syklon er eit lågtrykk på synoptisk skala som ein finn på midlare breidder, og som verken har eigenskapane til tropiske og polare syklonar. Dei oppstår i samband med vêrfrontar og horisontale temperaturgradientar i område kjend som barokline soner. Dette er den typen syklon me her i Noreg kjenner som lågtrykk.
Omgrepet «ekstratropisk» tyder at syklonen oppstår utanfor tropane, på midlare breidder, men i visse tilfelle kan tropiske syklonar bli omforma til ekstratropiske syklonar.
Sjølv om ekstratropiske syklonar som regel vert klassifisert som barokline, siden dei blir danna i område med temperaturgradientar, kan dei seint i livssyklusen bli barotrope når temperaturfordelinga rundt syklonen er meir jamnt fordelt.
Subtropisk
Ein subtropisk syklon er eit vêrsystem som har nokre av eigenskapane til tropiske syklonar, og nokre av eigenskapane til ekstratropiske syklonar. Dei kan oppstå i område frå ekvator til 50º nord eller sør.
Tropisk
Ein tropisk syklon er eit stormsystem som blir driven av frigjeven varme frå fuktig luft som stig og kondenserer. Omgrepet tyder at syklonen oppstår i tropane og har syklonske eigenskapar. Sidan det er varmemekanismar som driv dei, er dette system med varm kjerne, medan dei fleste andre syklonar har kald kjerne.
Tropiske syklonar har forskjellige namn etter kvar dei oppstår og kva styrke dei har, slik som orkan, tyfon, syklon, tropisk storm og tropisk lågtrykk.
Tropiske syklonar kan produsere ekstremt kraftig vind, tornadoar, enorme mengder regn, høge bølgjer og stormflod. Det kraftige regnet og stormfloda kan føre til omfattande flaum. Sjølv om konsekvensane ofte er katastrofale, kan dei t.d. ende lange tørkeperiodar. Dei fører varme bort frå tropane, og spelar ei viktig rolle i den globale atmosfæriske sirkulasjonen som opprettheld likevekt i troposfæren.
Mesoskala
Ein mesosyklon er eit stort område med vertikalt roterande luft, vanlegvis i samband med dei stigande luftrørslene til superceller. Mesosyklonar fører ofte til kraftig vind på overflata og kraftig hagl. I tillegg er dei ein av hovudårsakene til danninga av tornadoar.
Voltaire
Voltaire, eigentleg François-Marie Arouet, var ein fransk forfattar, dramatikar og samfunnskritikar.
Han vart fødd i Paris som son av notaren François Arouet og Marie-Marguerite D'Aumard. Arouetfamilien var ein velståande kjøpmannsfamilie, og François var 5. barn i søskenflokken.
Voltaire var ein produktiv forfattar, som skreiv verk i nesten kvar einaste litterære form og sjanger. Han skreiv skodespel, poesi, romanar, essay, historiske og vitskapelege verk, meir enn 20 000 brev og meir enn 2000 bøker og pamflettar.
Voltaire var ein av opplysningstida sine store filosofar, og ein stor forkjempar for ytringsfridom og menneskerettar. Han er tillagd den klassiske formuleringa av toleranseprinsippet: «Eg er heilt ueinig med deg, men vil kjempe inntil døden for din rett til å seie det du seier.» I dag veit ein at sitatet truleg er laga av Evelyn Beatrice Hall, sidan det har vore umogleg å finne dette sitatet i Voltaire sine verk. Det er truleg ein parafrase over eit uttrykk i eit brev han skreiv i februar 1770 til M. le Riche, der det heiter: «Eg avskyr det du skriv, men eg vil ofre livet for å gjere det mogleg for deg å halde fram med å skrive.»
Kjelde
Bokmålswikipediaen.
Ach, lieben Christen, seid getrost
Ach, lieben Christen, seid getrost, BWV 114, er ein kyrkjeleg kantate komponert av Johann Sebastian Bach.
Han vart komponert i Leipzig i 1724 for den 17. sundagen etter treeiningssundag. Stykket vart framført på nytt i perioden 1740-1747 i Leipzig.
Teksten er henta frå Johannes Gigas (sats 1, 4, 7) og ein ukjend tekstforfattar.
Koraltemaet er basert på salmen «Wo Gott der Herr nicht bei uns hält». Ein kan spore denne melodien attende til samlinga Geistliche Lieder (redigert av Joseph Klug) i Wittenberg i 1529.
Instrumentering og struktur
Stykket er instrumentert for to oboar, fløyte, to fiolinar, bratsj og basso continuo (valthorn lagt til for sats 1 og 7), samt fire songsolistar (sopran, alt, tenor, bass) og firedelt kor.
Det består av 7 satsar:
Segling
Segling er ein sport med lange tradisjonar i kyst og sjøfartsnasjonen Noreg, og det har den vore i uminnelege tider. Som sport kan segling utøvast anten som ein individuell idrett, oftast assosiert med jollesegling, brett og solosegling, eller som ein lagidrett gjerne med kjølbåtar der ein har eit mannskap som arbeider saman mot felles mål. Den største kjølbåtklassen i Noreg i dag er Albin Express med meir enn 100 aktive båter omkring i landet.
Norges Seilforbund vart stifta 1. februar 1970 under eit konstituerande seglting i Oslo Militære Samfunn. Seglsporten vart likevel utført i lang tid før stiftinga av forbundet, og det finst nedteikningar som viser at dei fyrste seglregattaene i Noreg fann stad heilt attende til 1850-åra. Dei fyrste seglforeiningane vart stifta på 1860-talet. Kongelig Norsk Seilforening fungerte som landsforbund til Norges Seilforbund vart stifta. Kong Harald, då kronprins, var den fyrste formannen i forbundets og 37 seglforeiningar var tilslutta forbundet i 1970.
Jollesegling er den aktiviteten som trekkjer til seg flest ungdomar. Dei byrjar med Optimistjolle dei fyrste åra (fram til dei vert 15), og deretter Zoom8, Europajolle, Laser eller Laser Radial dersom ein ynskjer å segle einmannsjolle, 29-ar dersom ein ynskjer å prøve seg i tomannsjolle. I desse klassane vert det segla noregscupar. Dette er regattaer som vert segla overalt i Noreg (ulike stader kvar gong) og som samanlagt tel som uttak til internasjonale mesterskap som VM, EM eller JNoM (Junior Nordisk Mesterskap).
Norges Seilforbund er tilslutta Norges Idrettsforbund og Norges Olympiske Komité, Skandinavisk Seilforbund, European Sailing Federation (Eurosaf), International Foundation for Disabled Sailing (IFDS) og International Sailing Federation (ISAF). Segltinget er den øvste myndigheita til forbundet og det vert arrangert annakvart år. Der vert det valt styre og komitéar for ein toårsperiode. Seglforbundet har tilslutta i overkant av 100 seglforeiningar, 14 særkrinsar og om lag 30 klasseklubbar. Til saman har seglforbundet om lag 23 000 medlemmer. Administrasjonen har sine kontor i Idrettens Hus på Ullevål Stadion og har fire fast tilsette personar i tillegg til to landslagstrenarar.
Båttypar
Eintypeklassar (alle seglar lik båt) som vert segla i Noreg (alfabetisk rekkjefylgje):
Teorien om norsk som eit symmetrisk tonespråk
Teorien om norsk som eit symmetrisk tonespråk er ein teori sett fram av Jostein Budal. Etter denne teorien er norsk eit tonespråk og ikkje eit tonelagsspråk (engelsk pitch-accent-language), dvs. tone i norsk er uavhengig av trykk.
Café Sting
Café Sting er ein kafé ved Valbergtårnet i sentrum av Stavanger. Han kombinerer kaféliv med kulturliv, og mest kjend er den årlege litteraturveka om hausten, der kjende norske forfattarar les høgt frå tekstane sine. Om våren blir det årleg arrangert ein jazzfestival med ulike utøvarar. Viseklubben i Stavanger nyttar òg lokalet til å presentera visesongarar. Kaféen var ein av stadene som deltok då Stavanger var Europeisk kulturhovudstad i 2008. I 2006 blei Café Sting stemt fram til førsteplass i kunstprosjektet «Nabolagshemmeligheter» av Aftenbladet sine lesarar.
Teorien om norsk som eit symmetrisk tonespråk
Budal sin teori
Etter Budal har norsk fem ulike tonemønster, eller melodiar, og ikkje to tonar. Skalaen ser slik ut:
Skalaen har ei symmetrisk utforming ved at grunntonen fungerer som symmetriakse. Dei andre tonane høyrer saman to og to i ein meiningsakse. Høgtonen (den høgaste tonen i bruk) og lågtonen (den lægste tonen i bruk), kan seiast å vera yttertonar som ikkje skaper hovudmeiningsskilnader seg i mellom. Det same gjeld for plusstonen og minustonen. Dei går under samlenamnet mellomtonar. I prinsippet har difor språket eigenleg berre tre tonar for skaping av hovudmeining: yttertone, mellomtone og grunntone.
Kvart ord kan ha både ei hovudmeining og ei nyansert meining. Det heng saman med at kvar stavingstone kan velja mellom tre toneplasseringar: Som grunntone - med tone over symmetriaksen (grunntonen), - og med tone under denne. Dette gjev grunnlag for toneomrokkeringar, men dette skjer ikkje på slump. Dei er knytte opp til tydelege meiningsnyanseringar.
Som eit instruktivt døme på at norsk har fleire enn to tonar kjem Budal med dette dømet:
I og med at desse fire frasene har ulik tyding, og dei skil seg frå kvarandre berre ved tonale middel, må norsk ha minst fire tonar. Til dette eksempelsettet konkluderer Budal " a) Trykk og tone er ikkje same sak og har ulike oppgåver i språket. Språktonane skaper meiningar, trykket nyanserer dei – språktonane er konstante, trykket er variabelt. b) Trykket brukar, hektar seg på, dei språktonane som er der frå før – ved å gjera stavingar lengre." (Budal 2003)
Dei fem grunnleggjande tonane går inn i ulike tonemønster. Dette omgrepet blir brukt for å definere omgrepet "ord". Viss t.d. ordet klasse (med mellomtonemønster) og ordet bilete (med troppemønster), står ved sida av kvarandre, vert dei oppfata som sjølvstendige einingar: klasse, bilete. Men går dei saman i eit samla mønster – klassebilete -, vert dei oppfata som eit nytt ord med ei ny meining. Stavingane er med andre ord tonale byggjesteinar for ord, og ved hjelp av tonemønster kan ord definerast. Av slike er det etter teorien minst sju:
Budal er skeptisk til empiriske målingar av tone. "Tonesystemet i eit språk har med meining å gjera. Om den kan ikkje eit intstrument fortelja oss noko, det kan berre menneskehjernen".
Kritikk av Budal sin teori
Budal sin teori har vorte kritisert av Jardar Eggesbø Abrahamsen i Norsk Lingvistisk Tidsskrift. Den viktigaste kritikken er at Budal eksplisitt forbyd instrumentell etterprøving av dei fonetiske realitetane i talesignalet (måling av F0-kurver). Når Eggesbø Abrahamsen likevel analyserer Budals eigne data instrumentelt (lydfiler publiserte m.a. på CD i Budal 2004), viser det seg at dataa korkje samsvarer med teorien eller med den konkrete omtalen som Budal sjølv gjev av talesignalet.
Standardanalysen av Budal sine døme med til trua osb. ovanfor er at vi har eit samspel av tone og trykk: Dei to første døma har trykk på andre stavinga, dei to siste har trykk på første staving. Budals analyse er òg problematisk fordi han legg til grunn at alle norske dialektar har det same tonale systemet, dvs. at alle norske dialektar kan uttala alle ord med eksakt identisk tonefall.
Eit anna problem med Budal sin teori er konsekvensane av at han lausriv tone og trykk. I tonespråk er tone uavhengig av trykk. For norsk seier standardanalysen at trykk og tone heng saman. Tone i norsk er leksikalsk, definert for kvart einskild leksem. Dermed får vi minimale par som 2gassen (av (ein) gasse) men 1gassen (av gass). Men til skilnad frå tonespråk mistar norsk distinksjonen orda i mellom når dei mistar hovudtrykket: Det konstruerte ordet vaffelgassen kan tyde "ein gasse som er glad i vaflar" eller "ein gass vi bruker til å steike vaflar med". I og med at nest siste stavinga har bitrykk og ikkje hovudtrykk er opposisjonen orda imellom forsvunnen, dei blir rett og slett uttalt likt. Dette er ein direkte konsekvens av at tone er avhengig av trykk: Utan trykk blir toneopposisjonen mellom gass-en og gasse-n nøytralisert. I Budals teori må kvar samansetjing få sitt eige tonemønster, i og med at han tek avstand frå at trykk er eit relevant (ev. i det heile teke eit språkleg reelt) fenomen. Problemet med denne tilnærmingsmåten er at det blir mange mønster etter kvart, og vanskeleg både å avgrense dei og å gje definisjonar (ut over det nominelle) av dei ulike mønstra.
Ole Gunnar Krakhellen
Krakhellen er utdanna lærar ved Universitetet i Bergen, og var tilsett ved Hyllestad skule før han blei ordførar.
Han har erfaring frå lokalpolitikk for Høgre sidan 2004.
I 2016 blei Krakhellen kommunalsjef for oppvekst i Sogndal kommune.
Ole Gunnar Krakhellen er son av den tidlegare ordføraren Steinar Krakhellen.
Sondrio-provinsen
Provinsen Sondrio (italiensk Provincia di Sondrio) er ein provins i regionen Lombardia i Italia. Hovudstaden er byen Sondrio. Han har eit areal på 3 212 km² og totalt 176 769 innbyggjarar (2001). Det er 78 kommunar i provinsen. Den største av desse er sjølve Sondrio med 21 790 innbyggjarar, medan Pedesina har færrast innbyggjarar med sine 34. Valdidentro har størst areal med 244,41 km², medan Poggiridenti har minst med 2,93 km².
Provinsen grensar til Sveits (Graubünden) i nord og vest, provinsane Como og Lecco i vest, og provinsane Bergamo og Brescia i aust.
Største kommunane
(Stand: 31. mai 2005)
Birger Breivik
Birger Breivik var ein skulemann, organisasjonsleiar og politikar frå Fyresdal i Telemark. Han var stortingsrepresentant 1958-61 for Kristeleg Folkeparti og Aust-Agder.
Far hans var landhandlar på Folkestad i Fyresdal. Sjølv vart Breivik student i 1937 og tok i 1940 eksamen ved Norges Handelshøgskole. Han underviste ved Fjellhaug ungdomsskole i Oslo 1933-37 og på ny 1940-45, den siste femårsbolken var han lærar også ved Oslo Handelsgymnasium. I 1945 fekk han styrar-stillinga ved Drottningborg Handelsskole i dåverande Fjære kommune i Aust-Agder, ein jobb han hadde til 1965.
Breivik var aktiv misjonsmann. Såleis sat han 1958-73 i hovudstyret for Norsk Luthersk Misjonssamband. Frå 1965 han arbeidde han i den daglege leiinga for misjonssambandet i Oslo, generalsekretær 1970-82. I tida 1971-82 var han også styremedlem i Norsk misjonsråd.
Breivik engasjerte seg i politikken for Kristeleg Folkeparti. Tingperioden 1958-61 representerte han partiet og Aust-Agder på Stortinget. På Tinget var han medlem i Justiskomiteen. Han lukkast ikkje verte attvald i 1965. Frå 1961 til -67 var han varaformann Kristeleg i Folkeparti, sidan 1967 landsstyremedlem i fire år.
Brest i Belarus
Brest (belarusisk Бе́расьце, Брэст; også kjend som Brest-Litovsk og på polsk som Brześć Litewski, Brześć nad Bugiem eller Brześć Białoruski; russisk Брест) er ein by i Belarus tett ved grensa mot Polen der elvane Vestre Bug og Mukhavets møtest. Han er hovudstaden i Brest fylke. I 2017 hadde han innbyggjarar.
Byen var ein viktig grenseby på Sovjetunionen si tid, og er framleis eit viktig kontrollpunkt for toll og immigrasjon på jernbanelinja mellom Berlin og Moskva. I Brest må togvognene justerast mellom russisk sporvidde og europeisk standardsporvidde for jernbane.
Landsbyen Kosava, der Tadeusz Kosciuszko vart fødd, er også i Brestområdet, og har eit slott frå 1800-talet og ei katolsk kyrkje.
Historie
Byen vart grunnlagd av slavarar som Bereste i 1017, men vart erobra av mongolane i 1241 og av Litauen i 1319. Han fekk namnet Brest-Litovsk på 1300-talet og vart ein del av det polsk-litauiske samveldet i 1569. I 1596 var han åstad for den synoden som førte til at dei bysantinske kristne i desse slaviske områda vart sameinte ("unerte") med Pavekyrkja og organiserte i det som i dag blir kalla Den ukrainsk-katolske kyrkja.
Brest kom under Russland då Polen-Litauen vart delt for tredje gong i 1795. Under første verdskrigen vart han i 1915 erobra av Tyskland.
I eit fort ved den vestlege utkanten av Brest, der elvane Brest og Mukhavets møtest, vart Brest-Litovsk-traktaten underteikna i 1918 mellom Russland og sentralmaktene. Ifølgje den avtalen vart Brest lagd inn under Det tyske Riket sin interessesfære. Denne traktaten vart seinare annullert av dei traktatane som gjorde slutt på heile verdskrigen.
Det nyoppretta Polen tok kontroll over Brest i 1919. Byen skifta hender to gonger under den polsk-sovjetiske krigen, men hamna til slutt under polsk herredømme. Dette vart stadfesta ved den grensedraginga som vart fastsett i Rigatraktaten av 1921. Brestfortet, som hadde vorte sterkt skadd under første verdskrigen, vart omgjort tildels til militærdepot, tildels til fengsel.
Under den tyske invasjonen i september 1939 vart byen forsvart av ein liten styrke på fire infanteribataljonar under general Konstanty Plisowski mot det XIX. panserkorps under general Heinz Guderian. Etter fire dagars innbiten kamp trekte dei polske styrkane sørover den 17. september. Byen vart deretter annektert av Sovjetunionen, i samsvar med Ribbentrop-Molotovpakta av august 1939.
Den 22. juni 1941 vart byen angripen av Tyskland ved opninga av Operasjon Barbarossa, angrepet på Sovjetunionen. Fortet der 1918-traktaten vart underteikna var sentrum for kampane. Det heldt ut i ein månad. Brest si jødiske befolkning vart sterkt redusert under nazistyret. Byen vart frigjord av sovjetiske styrkar i 1944.
Jaltakonferansen i februar 1945 bestemte at Brest skulle bli ein del av den belarusiske sovjetrepublikken. Byen er no ein del av det sjølvstendige Belarus.
Kveita
Kveita  er eit fjell i Lyngen kommune i Troms og Finnmark. Det har ei høgd på 1751 meter over havet og er det 590. høgaste fjellet i landet av fjella med primærfaktor på minst 50 meter.
Gløshaugen
Den første bygningen som vart bygd på Gløshaugenplatået var «Hovedbygget» til Norges tekniske høgskole i 1907.
Schwechat
Schwechat er ein by og ein kommune i distriktet Bruck an der Leitha i forbundslandet Niederösterreich i Austerrike. Kommunen har ei flatevidd på 44,8 km² og i kring 18 000 ibuarar. Byen ligg 162 meter over havet, ved der elva Schwechat renn inn i Donau.
Hovudflyplassen i Austerrike, Flughafen Wien-Schwechat, er plassert i kommunen, 18 km søraust om sentrum av Wien. Også det største oljeraffineriet i Austerrike ligg i Schwechat.
Al Mafjar
Al Mafjar er ein fråflytta landsby i Qatar, i kommunen Ash Shamal i nord. Det er planar om å utvikle ruinane av den gamle landsbyen til eit turistmål. Umm Tais nasjonalpark ligg i nærleiken.
Dragvoll
Dragvoll (tidlegare kalla Universitetssenteret Dragvoll) er den delen av NTNU i Trondheim der Historisk-filosofisk fakultet (HF) og Fakultet for samfunnsvitenskap og teknologiledelse (SVT) held til.
Den gresk-tyrkiske krigen 1919-1922
Den gresk-tyrkiske krigen 1919–1922, òg kalla krigen i Litleasia eller det greske felttoget i den tyrkiske sjølvstendekrigen, var ei rekkje militære hendingar som oppstod under oppdelinga av Det osmanske riket etter den første verdskrigen mellom mai 1919 og oktober 1922. Krigen vart utkjempa mellom Hellas og styrkane til Den tyrkiske nasjonalrørsla, som seinare etablerte Republikken Tyrkia.
Det greske felttoget vart innleidd fordi vestlege allierte, særleg den britiske statsministeren David Lloyd George, hadde lova Hellas område frå Det osmanske riket. Det enda med at Hellas gav opp alle landområda dei hadde fått under krigen, og grensene gjekk tilbake til slik dei hadde vore før krigen. Eit resultat av krigen var òg folkeutvekslinga mellom Tyrkia og Hellas gjennom Lausannetraktaten.
Dei mislykka militære operasjonane til Hellas, og Ententemaktene sitt tap i den tyrkisk-armenske og den fransk-tyrkiske krigen mot dei tyrkiske revolusjonsstyrkane tvinga dei tilbake til forhandlingsbordet, og dei måtte gje opp Sèvrestraktaten til fordel for den nye traktaten i Lausanne og godkjenne sjølvstende til Republikken Tyrkia og suvereniteten deira av over Aust-Thrakia og Anatolia.
Krog
Krog er eit dansk og norsk slektsnamn som også finst med stavemåten Krogh og Krohg.
Multan
Multan er ein by i Panjab i Pakistan. Han ligg nær elva Chenab, 310 km sørvest for Lahore. Multan hadde 1 192 400 innbyggjarar i 1998 og anslått 1,4 millionar i 2005. Han er eit viktig handelssenter med framstilling av bomull-, ull- og metallvarer, gjødsel og glas. Universitetet i Multan er frå 1975.
Tjuknehøvel
Ein tjuknehøvel er ein maskin som vert nytta for å høvla material (tre) ned til ynskt tjukn. Maskinen er svært vanleg i trevareindustrien.
Slik fungerer ein tjuknehøvel
Tjuknehøvelen fungerer slik at du matar materiala inn i den eine enden, deretter vert dei høvla inni maskinen, før dei kjem ut på den andre sida.
Tjukneinnstillinga
Maskinen kan stillast inn på ulike tjukner ved å heva eller senka bordet som materiala vert mata inn på. Sjølve utføringa av dette kan variera frå maskin til maskin, men dimensjonen kan lesast av på ein skala. Vel å merka lyt ein ikkje høvla bort meir enn 2-3 millimeter om gongen. Skal ein høvla ned meir lyt ein heller senda materiala gjennom maskinen fleire gonger.
Framdrift
Materiala vert førte gjennom maskinen med framdriftsvalsar. Over materiala syter innmatingsvalsen og utmatingsvalsen for å få materiala inn og ut av maskina, medan undervalsane i sjølve bordet syter for at friksjonen vert minst mogleg.
Stabilitet
For at materiala ikkje skal klapra eller vibrera, er tjuknehøvelen utstyrt med to trykkføter. Ein framfor kuttaren og ein bakfor. Dei står tett inntil kuttarhovudet, og fungerer dimed òg som sponskjermar.
Skjeringa
Sjølve høvlinga er det kuttaren som står for. Kuttaren er rund, og kan ha 2-4 stål. Høvlinga skjer ved at kuttarhovudet roterer, og dimed vert trevirket høvla når ståla tek nedi materialet.
Trygve Bornø
Trygve Bornø er ein tidlegare fotballspelar frå Harstad. Frå landslagdebuten i 1966 til 1972 spelte han 43 landskampar på den norske midtbanen, utan å skåre eit einaste mål.
Bornø spelte for Harstad Idrettslag til 1963. I 1962 var han sentral då laget vart nordnorsk cupmeister etter finalesiger 2-1 over Bodø/Glimt. Bornø spelte deretter 15 sesongar, 1964-78, for osloklubben Skeid. I 1966 var han ein av dei viktigaste spelarane då Skeid vann sitt einaste seriemeisterskap. Åtte år seinare vart han norsk meister med Skeid då laget slo favoritten Viking FK 3-1 i cupfinalen på Ullevaal stadion.
Bornø var frå 1983 til -85 generalsekretær i Norges Fotballforbund.
Synagogen i St. Jørgensveita i Trondheim
Synagogen i St. Jørgensveita i Trondheim låg i loftsetasjen av St. Jørgensveita 7 og vart innvigd som den første synagogen i Trondheim i 1899. Synagogen var i bruk fram til den noverande synagogen i Trondheim vart innvigd i oktober 1925.
Rustadkollen
Rustadkollen er ein rund, snødekt kolle (365 moh) som ligg oppom sørkysten av Bouvetøya like aust for Catoodden. Han vart først kartlagd i 1898 av den tyske ekspedisjonen under Carl Chun. Knausen vart kartlagd på ny i desember 1927 av Norvegia-ekspedisjonen under kaptein Harald Horntvedt. Dei kalla han opp etter Ditlef Rustad som var ansvarleg for dei biologiske undersøkingane på ekspedisjonen.
Humanistisk konfirmasjon
Humanistisk konfirmasjon (fram til hausten 2005 kalla borgarleg konfirmasjon) er eit livssynshumanistisk kurs og seremoni arrangert av Human-Etisk Forbund for å markere overgangen frå barn til vaksen. Kurset har hovudfokus på livssyn og etikk, og målet er å oppmuntra til sjølvstendig tenking, etisk refleksjon og å styrkje dei humanistiske verdiane i samfunnet.
Kurset tek for seg tema som livssyn, menneskerettar, etikk, identitet, toleranse, samliv, rus og samfunnsansvar. Det blir avslutta med ein høgtideleg seremoni.
Dei fleste deltakarane ved humanistisk konfirmasjon fyller 15 år same året som dei konfirmerer seg. Forbundet har sidan 1997 kunna henta inn namne- og adresselister frå Det sentrale folkeregisteret over alle som er med i det aktuelle årskullet, og kan dermed senda brev for å invitera dei til å konfirmera seg humanistisk.
Nemning
Den første borgarlege konfirmasjonen blei gjennomført i Oslo i 1951, som eit alternativ til kristen konfirmasjon. «Konfirmasjon» var i norsk kulturhistorie tidlegare ei reint kristen nemning. Bruken av nemninga for ein ikkje-kristen seremoni har derfor vore omstridt. Frå humanetisk side har ein begrunna namnevalet slik:
Namneskiftet frå borgarleg til humanistisk skjedde ved vedtak av Landsmøtet i Human-Etisk Forbund i september 2005, etter at ei overtyding om at ein burde sjå omgrepet humanistisk som eit synonym for human-etisk hadde vakse fram i forbundet.
Fotnotar
Humanistisk konfirmation Jugendweihe
Provinsen Varese
Provinsen Varese (italiensk Provincia di Varese) er ein provins i regionen Lombardia i Italia. Hovudstaden er byen Varese. Han har eit areal på 1 199 km² og totalt 812 934 innbyggjarar (2001). Det er 141 kommunar i provinsen og dei største av desse er:
Mache dich, mein Geist, bereit
Mache dich, mein Geist, bereit, BWV 115, er ein kyrkjeleg kantate komponert av Johann Sebastian Bach.
Han vart komponert i Leipzig i 1724 for den 22. sundagen etter treeiningssundag.
Koraltemaet er basert på salmen «Straf mich nicht in deinem Zorn». Denne melodien er funnen som ein dansemelodi kalla «Lament» frå eit manuskript datert minst frå 1681. Han vart så trykt som ein kyrkjesong (arie) i Hundert ahnmutig- und sonderbar geistlicher Arien i Dresden i 1694.
Instrumentering og struktur
Stykket er instrumentert for tverrfløyte, obo d’amore, to fiolinar, bratsj, fiolincell piccolo og basso continuo inkludert valthorn i koralsatsane, samt fire songsolistar (sopran, alt, tenor, bass) og firedelt kor.
Det består av seks satsar:
Fugldalsfjellet
Fugldalsfjellet  er eit fjell i Tromsø kommune i Troms og Finnmark. Det har ei høgd på 1686 meter over havet og er det 822. høgaste fjellet i landet av fjella med primærfaktor på minst 50 meter.
Jo Strømgren
Jo Strømgren i Trondheim) er ein norsk dansar og koreograf frå Trondheim.
Kapasitans
Kapasitans er ein elektrisk eigenskap for to nærliggande, isolerte elektriske leiarar. Eigenskapen kapasitans fører til at det må tilførast elektrisk energi for å leggje ein potensialskilnad (spenning) mellom leiarane.
Energien blir halde i eit elektrisk felt som oppstår mellom leiarane. Feltet er ikkje avhengig av stoff (materie) mellom leiarane, men oppstår òg i eit vakuum. Stoff mellom leiarane endrar likevel eigenskapane til feltet slik at kapasitansen aukar. Eit stoff som målmedvite blir brukt til dette, kallast eit dielektrikum.
Eigenskapen kapasitans utnyttast primært i elektriske komponentar som blir kalla kondensatorar. I ein kondensator blir leiarane lagt nære kvarandre og dei har eit felles areal.
Energimengda som må tilførast for å auke spenninga mellom leiarane skildrar storleiken til kapasitansen, kapasiteten. Denne blir målt i F, farad, ei avleia SI-eining som har symbolet C. Farad er kalla opp etter den engelske fysikaren Michael Faraday (1791 til 25. august 1867). I CGS-systemet (Centimeter-Gram-Sekund) blir kapasitans målt i cm (centimeter), der 1 cm tilsvarar 1,113 pF i SI-systemet.
Energien i feltet haldast av ein elektrisk ladning, som tilsvarar ei mengd elektron. Den eine leiaren har eit overskot og den andre eit underskot av elektron. Ladningen blir målt i As (ampere-sekund) og har symbolet Q.
Matematisk er samanhengen mellom kapasitet, ladning og spenning gjeve av:
Det elektriske feltet mellom leiarane oppstår på grunn av spenningsdifferansen og har ein elektrisk feltstyrke gjeve av spenninga og avstanden mellom leiarane. Feltstyrken vert målt i V/m.
F er ein særs stor eining. Eit SI-prefiks vert så godt som alltid nytta for kapasitans, med μ som den normalt største nytta eininga. Ein oppgjev kapasiteten på ein stor kondensator som 47 000 μF i staden for den meir nærliggande 47 mF. Prefiks ned til pico, som i pF, vert nytta. 1 pF er den minste komponentverdien i bruk, 10 F eller så den største.
Kapasiteten vert fysisk avgjort av arealet A til platene i m², avstanden mellom dei d i meter og permittiviteten \varepsilon (-) til stoffet mellom platene og permittiviteten til vakuum i F/m.
Ormula
Ormula  er eit fjell som reiser seg bratt over nordsida av Valldalen på Sunnmøre, på grensa mellom kommunane Stranda og Fjord i Møre og Romsdal. Fjellet gir godt utsyn over nedre del av Valldalen og over fjorden.
Holmbukttinden
Holmbukttind  er eit fjell i Tromsø kommune i Troms og Finnmark. Det har ei høgd på 1666 meter over havet og er det 904. høgaste fjellet i landet av fjella med primærfaktor på minst 50 meter.
Brufjorden
Brufjorden er ein fjord i Kinn kommune i Vestland. Han ligg på nordsida av Brulandet og øyane Askrova og Svanøy. På sørsida av Brulandet ligg Stavfjordane. På nordsida av fjorden ligg Stavøy.
Fjorden strekkjer seg frå Oddane, ei gruppe holmar, i nordvest og 11 km søraustover, der innløpet til Førdefjorden ligg. På fastlandet i aust ligg grenda Bru, som han er kalla opp etter. Fjorden ligg like sør for Florø på norsida av Vassreset som ligg nord for fjorden.
Saunders Hill
Saunders Hill er ein rund, klipperik ås som stikk søraustover ved O'Brien Bay, like aust for Windmill Islands. Han vart først kartlagd frå flyfoto tekne av U.S. Navy Operasjon Highjump, 1946-47. Han vart namngjeve av Advisory Committee on Antarctic Names (US-ACAN) etter William Y. Saunders, som var biolog ved Wilkes-stasjonen i 1961.
Den greske sjølvstendekrigen
Den greske sjølvstendekrigen (1821–1829), òg kalla Den greske revolusjonen (gresk Ελληνική Επανάσταση Elliniki Epanastasi; osmansk يؤنان ئسياني Yunan İsyanı), var ein krig grekarane starta for å få tilbake sjølvstende for Hellas frå Det osmanske riket. Etter ein lang og blodig krig, og med hjelp frå Stormaktene, fekk Hellas endeleg sjølvstende i Konstantinopeltrakten i juli 1832. Grekarane vart dermed det første folket underlagt Det osmanske riket som fekk sjølvstende. Sjølvstendedagen 25. mars 1821 er Hellas sin nasjonaldag.
Skoppum
Skoppum er ein tettstad i Horten kommune i Vestfold og Telemark. Staden har og ligg sju kilometers køyring frå Horten sentrumm.
Her ligg barneskulen Lysheim skole, Skoppum arbeidskyrkje og Skoppum stasjon på Vestfoldbanen.
Alemannarar
Alemannarane var opphavleg eit samband av germanske stammar rundt Main. Ein av dei tidlegaste referansane til Alamannicus er frå keisar Caracalla (herska 211–217), som hevda å ha overvunne dei.
Områda der stammane heldt til ligg i dag i Tyskland. Dei moderne franske og spanske namna på Tyskland og tyskarar, «Allemagne», «Alemania» osb., kjem frå dette omgrepet.
Steinar Pettersen
Steinar Pettersen er ein norsk tidlegare fotball- og bandyspelar frå Drammen.
Fotball
Pettersen spelte på Strømsgodset i perioden 1962–75. Han var den sentrale spelaren då Strømsgodset i løpet av få år rykte opp frå å vere ein lokal til ein nasjonal toppklubb. I perioden 1969-73 vann Strømsgodset tre seriemeistertitlar og eitt noregsmeisterskap. Pettersen spelte seks landskampar i åra 1969-72.
Bandy
Pettersen var med på det norske landslaget som tok sølv i bandy-VM 1965 i Moskva. Han skåra alle måla i NM-finalen 1962, då Strømsgodset slo Sparta 4-0. seinare vann ytterlegare fem NM-titlar i bandy med Strømsgodset. Pettersen deltok i 29 bandylandskampar.
Best Thing
«Best Thing» er ein song av bandet Styx frå det sjølvoppkalla debutalbumet deira Styx (1972). Songen var òg debutsingelen deira og nådde 82. plassen på den amerikanske Billboard Hot 100.
Songen vart òg gjeven ut på den originale utgåva av det fjerde albumet deira, Man of Miracles (1974).
Michel Bréal
Michel Jules Alfred Bréal var ein fransk filolog. Han er ofte identifisert som ein av grunnleggjarane av den moderne semantikken.
Liv og karriere
Etter å ha studert i Weissenburg, Metz og Paris, gjekk han inn i École Normale Supérieure i 1852. I 1857 reiste han til Berlin, der han studerte sanskrit under Franz Bopp og Weber. Då han returnerte til Frankrike fekk han ei avtale i avdelinga for orientalske manuskriptar på Bibliothèque Impériale. I 1864 vart han proffesor i samanliknande grammatikk ved Collège de France, i 1875 vart han medlem av Académie des Inscriptions et Belles-lettres og i 1879 vart han inspektørgeneral for høgare utdanning inntil avskaffinga av kontoret i 1888. I 1890 vart han kommandør av Legion of Honour. Han døydde i Paris.
Kirkestinden
Kirkestinden eller Kirkesfjellet er eit fjell i Målselv kommune i Troms og Finnmark. Det har ei høgd på 1677 meter over havet og er det 865. høgaste fjellet i landet av fjella med primærfaktor på minst 50 meter.
Sjaḥarít
Sjaḥarít (hebr. [šaḥărī t ]) eller sjaḥrít (he.  [šaḥrī t ]) er namnet på den jødiske morgongudstenesta. Sentrale element i gudstenesta er Sjemá‘ Jisraél og ‘Amidáen. Føre sjølve hovudgudstenesta har ein oftast eit gudstenesteledd som i sefardisk jødedom blir kalla zemirót og som i askenasisk jødedom blir kalla pesuké dezimrá.
På måndag (eller tysdag i nokre fall), torsdag og sjabbát (laurdag) held ein i tillegg seder kirjat Torá — gudstenesteleddet der det blir lese frå Toráen.